
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 323
                                                            din 27 decembrie 2022
privind aprobarea studiului de oportunitate, a modalităţii de atribuire a contractului de delegare și a contractului de delegare directă a gestiunii serviciilor publice de transport persoane prin curse regulate în aria teritorială de competență a Municipiului Sighişoara

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 31.811/04.10.2022 şi la Consiliul Local Sighișoara cu nr. 35.834/10.11.2022, de referatul de aprobare, înregistrat cu nr. 31.813/04.10.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Hotărârii Consiliului Local Sighişoara nr. 9/1998 privind înfiinţarea S.C. Apă Termic Transport S.A.;

Având în vedere prevederile Hotărârii Consiliului Local Sighișoara nr. 146/14.07.2021 privind aprobarea studiului de oportunitate, a modalităţii de atribuire a contractului de delegare, a contractului de delegare directă a gestiunii serviciului de transport public local de persoane prin curse regulate şi a caietului de sarcini pentru efectuarea transportului public local de persoane prin curse regulate în Municipiul Sighişoara;

Având în vedere prevederile Contractului de delegare a gestiunii serviciului de transport public local de persoane prin curse regulate în municipiul Sighișoara, cu nr. 19.891/14.07.2021, aprobat prin Hotărârea Consiliului Local Sighișoara nr. 146/14.07.2021, încheiat între Municipiul Sighişoara şi S.C. Apă Termic Transport S.A., valabil până la data de 31.12.2022;

Având în vedere prevederile Legii nr. 51/2006, Legea serviciilor comunitare de utilităţi publice, republicată, cu modificările şi completările ulterioare, cu precădere cele ale art. 22 și ale art. 28 din aceasta;

Având în vedere prevederile Legii nr. 92/2007, Legea serviciilor de transport public local, cu modificările şi completările ulterioare, cu precădere cele ale art. 21, 22, 27, 28, 29 şi 30 din aceasta;

Având în vedere O.G. nr. 27/2011 privind transporturile rutiere, cu modificările şi completările ulterioare;

Având în vedere prevederile Ordonanţei Guvernului nr. 97/1999 privind garantarea furnizării de servicii publice subvenţionate de transport rutier intern şi de transport pe căile navigabile interioare, republicată;

Având în vedere prevederile Ordinului nr. 272/2007 al Autorităţii Naţionale de Reglementare pentru Serviciile Comunitare de Utilităţi Publice pentru aprobarea Normelor - cadru privind stabilirea, ajustarea şi modificarea tarifelor pentru serviciile de transport public local de persoane, cu modificările și completările ulterioare;

Având în vedere Ordinul nr. 972/2007 al Ministerului Internelor şi Reformei Administrative privind aprobarea Regulamentului - cadru pentru efectuarea transportului public local şi a Caietului de sarcini - cadru al serviciilor de transport public local;

Având în vedere prevederile Regulamentului (CE) nr. 1370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători și de abrogare a Regulamentelor (CEE) nr. 1191/69 și nr. 1107/70 ale Consiliului;

Având în vedere Ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice, cu modificările şi completările ulterioare;

Având în vedere informarea cu nr. 28.990/X/08.09.2022, transmisă Consiliului Județean Mureș și înregistrată la această instituție cu nr. 24.191/12.09.2022, precum și informarea cu nr. 28.991/X/08.09.2022, transmisă Instituției Prefectului - Județul Mureș și înregistrată la această instituție cu nr. 11.828/08.09.2022,  cu privire la intenția de atribuire a contractului de delegare;

Văzând avizul Consiliului Concurenței cu nr. 14.624/09.11.2022, înregistrat la Municipiul Sighișoara cu nr. 35.721/09.11.2022; 

Având în vedere prevederile Ordinului nr. 131/1401/2019 din 17 aprilie 2019 privind documentele standard şi contractul - cadru care vor fi utilizate în cadrul procedurilor de delegare a gestiunii serviciului public de transport de persoane în unităţile administrativ - teritoriale, realizat cu autobuze, troleibuze şi/sau tramvaie;
Având în vedere Raportul de specialitate al Serviciului Monitorizare Servicii de Utilități Publice, Guvernanță Coorporativă și Transport Public Local, înregistrat cu nr. 31.816/04.10.2022, prin care se propune aprobarea studiului de oportunitate, a modalităţii de atribuire a contractului de delegare și a contractului de delegare directă a gestiunii serviciilor publice de transport persoane prin curse regulate în aria teritorială de competență a Municipiului Sighişoara;
            Având în vedere avizele favorabile ale tuturor comisiilor pe domenii de specialitate;          
În temeiul art. 129 alin. (2) lit. “d”, alin. (7) lit. ”n” și alin. (14), art. 139 alin. (1) şi a art. 196 alin. (1) lit. “a” din Ordonanţa de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. Se aprobă Studiul de oportunitate al delegării gestiunii serviciului de transport public local de persoane prin curse regulate în municipiul Sighişoara în conformitate cu prevederile Regulamentului (CE) nr. 1370/2007, conform anexei nr. 1, care face parte integrantă din prezenta hotărâre. 

Art. 2. Se aprobă gestiunea directă ca modalitate de gestiune a serviciului de transport public local de persoane prin curse regulate în Municipiul Sighişoara, prin contract de delegare directă a gestiunii, fără licitaţie, prin atribuire directă către S.C. Apă Termic Transport S.A., pe o perioadă de 8 ani (96 de luni).

Art. 3. Se aprobă contractul de delegare directă a gestiunii serviciilor publice de transport persoane prin curse regulate în aria teritorială de competență a Municipiului Sighişoara împreună cu anexele 1 - 19 la acesta, conform anexei nr. 2, care face parte integrantă din prezenta hotărâre.

Art. 4. Se împuternicește Primarul Municipiului Sighișoara împreună cu aparatul de specialitate al acestuia, cu semnarea contractului de delegare directă a gestiunii serviciilor publice de transport persoane prin curse regulate în aria teritorială de competență a Municipiului Sighişoara, prevăzut la art. 3 din prezenta hotărâre.

Art. 5. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Viceprimarul Municipiului Sighișoara, Serviciul Monitorizare Servicii de Utilități Publice, Guvernanță Coorporativă și Transport Public Local, Biroul Buget, Contabilitate, Salarizare –  Direcția Economică și Biroul Juridic din cadrul Municipiului Sighișoara și operatorul S.C. Apă Termic Transport S.A.
Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

     Groza Tudorel - Claudiu              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu 16 voturi ”pentru” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Monitorizare Servicii de Utilități Publice, Guvernanță Coorporativă și Transport Public Local;

  1 ex. Biroul Buget, Contabilitate, Salarizare – Direcția Economică;
  1 ex. Biroul Juridic;

  2 ex. S.C. Apă Termic Transport S.A.
12 ex.
B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 323/27.12.2022

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


